SINUN KANSASI ON MINUN KANSANI
PELASTUKSEN SOFAR Anteeksiannon voima 2/2
Armo ja rauha teille Herrassamme Jeesuksessa Kristuksessa.
Kiitän teitä koko sydämestäni ja koko tiimini puolesta.
Kiitos rakkaudestanne, rukouksistanne ja tuestanne, -
joiden avulla teemme työtämme Israelin hyväksi.
Israelin on tunnustettava Jeesuksen juutalainen identiteetti.
Miten hienoa aikaa elämme, ja minkä tehtävän olemme saaneet.
Saamme tuoda lahjamme yhteen ja toimia Isämme suunnitelmassa.
Hän toteuttaa sitä kauttamme.
Kutsumme teitä jatkossakin osallistumaan tähän työhön.
Osallistukaa tähän Jumalan työhön -
hänen kansansa pelastamiseksi.
Viime viikolla vieraanamme olivat David ja Leah Ortiz, -
ja puhuimme heidän pojastaan.
Kerroimme pommista, joka tuotiin heidän ovensa taakse.
Se räjähti heidän poikansa käsiin.
Nyt puhumme aiheesta yksityiskohtaisemmin.
Voisitteko kertoa yksityiskohtaisemmin siitä, -
missä vaiheessa olette nyt?
Se tapahtui 20.3.2008.
Silloin oli puurim-juhlan aatto.
Kerro, mikä on puurim-juhla.
Esterin kirjassa käsketään antamaan lahjaksi herkkukoreja, -
jotka sisältävät keksejä ja Haamanin korva -nimisiä leivoksia.
Ole hyvä.
Minä ja David olimme Jerusalemissa turistiryhmän kanssa.
Ami oli yksin kotona, koska muut lapset asuivat jo omillaan.
Kun olin lähtenyt kotoa, Ami oli käynyt uudestaan nukkumaan.
Soitin hänelle iltapäivällä, ja hän kertoi, ettei ollut mennyt kouluun.
Hän kertoi, että joku oli tuonut meille kauniin herkkukorin.
Hän kysyi, saisiko hän avata paketin.
Annoin luvan ja suljin puhelimen.
15 minuuttia tämän jälkeen armeijassa oleva poikani soitti -
ja kertoi, että kadullamme oli tapahtunut terrori-isku.
Soitin Amille, mutta hän ei vastannut.
Kun soitin siivoojalleni, poliisi vastasi puhelimeen ja kertoi, -
että poikani oli matkalla sairaalaan.
Kysyin, oliko Ami elossa. Poliisi vain käski tulla heti sairaalaan.
Ajoimme taksilla sairaalaan.
Lääkärit sanoivat, että poikamme on kriittisessä tilassa.
Hänet piti leikata, eikä tiedetty, selviäisikö hän.
Kuinka vanha hän oli? -15-vuotias.
Nimi Ami tarkoittaa "minun kansaani".
Se on viittaus Israeliin.
Hänen nimensä on Amiel, eli "Jumalan kansa".
Miltä sinusta tuntui, kun tulit sairaalalle?
Olimme shokissa, mutta Herra oli kanssamme.
Hän on Immanuel, "Jumala meidän kanssamme".
Hän alkoi heti puhua meille.
Ihmiset lähettivät sähköpostilla rukouspyyntöjä ympäri maailmaa, -
ja esirukoilijat alkoivat rukoilla.
Ami vietiin leikkaukseen.
Se kesti kahdeksan tuntia.
Sen jälkeen häntä leikattiin vielä 13 kertaa kolmen vuoden sisällä.
Mitä muuta voisi odottaakaan, kun pommi räjähtää kasvoille?
Hän iloitsi lahjakorista ja halusi avata sen.
Hän odotti saavansa herkkuja, mutta sen sijaan lahja räjähti.
Kuka oli iskun takana?
Me ajattelimme, että isku oli palestiinalaisten tekemä, -
mutta jo alussa poliisi sanoi meille, ettei asia ollut niin.
Kysyimme, tekikö juutalainen sen.
Miltä tuntuu, kun juutalainen satuttaa toista uskon takia?
Tunsimme olomme petetyiksi.
Puolitoista vuotta sen jälkeen saimme syyllisen selville.
Hän oli Jack Teitel, New Yorkista tullut maahanmuuttaja.
Hän on ortodoksijuutalainen, ja hänellä on neljä lasta.
Hän uskoi tekevänsä Jumalan työtä rakentaessaan pommia.
Siitä juuri Jeesus varoitti meitä.
Haluan sanoa jotain siitä, että Jack Teitel on juutalainen.
Sakariaan kirjassa Jeesukselta kysytään hänen haavoistaan.
Hän sanoo saaneensa ne ystäviensä talossa.
Meitäkin satutettiin ystäviemme toimesta.
Syyllisen löytäminen vei aikaa.
Se vei 1,5 vuotta.
Silloin hänet saatiin kiinni.
Herra alkoi johtaa meitä kohti voittoa, -
joka perustui anteeksiantoon.
Kuinka voit antaa anteeksi miehelle, joka räjäytti poikasi?
Se on Jumalan työtä.
Se alkoi odotushuoneessa.
Sukulaisia alkoi tulla käymään eri puolilta Israelia.
Silloin Herra alkoi puhua.
Joku antoi minulle Psalmien kirjan, ja se avautui psalmista 36.
Se oli rhema-sana Herralta.
Daavid kertoo siinä jumalattoman tekemästä synnistä.
Jumalattomat tekevät syntiä vihan takia.
Psalmi jatkaa, että Jumalan armo on kaikkea pahuutta suurempi.
Ps. 36:12 "Älköön ylpeyden jalka minua tallatko, älköönkä -
jumalattomain käsi minua karkoittako."
Herra sanoi, ettei meidän tule muuttaa pois Arielista.
Minä olisin halunnut paeta maan kaukaisimpaan kolkkaan.
Uuteen-Seelantiin asti.
Herra käski pysyä Arielissa.
Ps. 36:13 "Katso, pahantekijät kaatuvat, he suistuvat maahan, -
eivätkä voi nousta."
Herra sanoi haluavansa pelastaa sen ihmisen, joka teki tämän.
Onko hän nyt vankilassa? -Hän sai 90 vuoden tuomion.
Koska hän tappoi myös palestii- nalaisia? -Kaksi palestiinalaista.
Hänet saatiin kiinni puolitoista vuotta iskun jälkeen.
Meidän ei tule etsiä oikeutta, vaan Jumalan valtakuntaa.
Maailmasta on vaikea löytää oikeutta.
Anteeksianto on Jeesuksen seuraajan elämän perusta.
Anteeksianto tulee ristiltä kaikille.
Antakaa anteeksi, sillä he eivät tiedä, mitä he tekevät.
Jos minä en olisi opetellut antamaan anteeksi, -
en olisi kestänyt kaikkia koettelemuksiani.
Älkää olko katkeria ja vihaisia sydämissänne.
Älkää hautoko kostoa.
Jos ette anna anteeksi, joudutte anteeksiantamattomuuden häkkiin.
Leikkaatte kotkalta siivet.
Opetelkaa antamaan anteeksi.
Nyt menemme tauolle, -
jonka aikana voitte rohkaistua nähdessänne, -
mitä teemme Israelin kaduilla ja armeijan tukikohdissa.
Rukouksenne ja rakkautenne kantavat meitä.
Olen Robin, ja tulen Englannista.
Tulin Jumalan kutsusta Tel Aviviin Yakovin seurakuntaan.
Hänen puheensa paljasti hänen rakkautensa Israelia kohtaan, -
ja se kosketti minua.
Koin, että minun tuli osallistua tähän aktioon.
Silmäni ovat avautuneet.
Mukanaolo on koitunut suureksi siunaukseksi.
Olen nähnyt, mitä Jumala tekee Israelissa.
On ollut hienoa olla fyysisesti mukana kertomassa Jeesuksesta -
ja nähdä, miten ihmiset alkavat vastata Jumalan rakkauteen.
Se on hyvin palkitsevaa ja rohkaisevaa.
Teimme yhden aktion Jaffassa, joka on osa Tel Avivia.
Tapasimme uskonnollisen juutalaisen pariskunnan.
Mies alkoi kuunnella Yakovin saarnaa, -
ja Jumala selvästi kosketti häntä.
Hän oli hyvin vaikuttunut näistä ulkomaalaisista, -
jotka tulivat Israeliin osoittamaan rakkauttaan ja tukeaan -
ja kertomaan hänelle, että Jeesus on juutalaisten messias.
Jeesuksen nimi on Yeshua, eikä hän tullut perustamaan uutta uskontoa.
Hän tuli toteuttamaan Jumalan suunnitelmaa tämän kansan kohdalla.
Tulkaa mukaan Pelastuksen sofarin työhön, -
jos Jumala kutsuu teitä Israeliin.
Evankelioiminen ei ole koskaan ollut vahvuuteni, -
mutta Jumala voi käyttää meitä, kun vain annamme itsemme hänelle.
Jumala voi käyttää jopa minua jakamaan ilosanomaa kansalleen.
On valtava etuoikeus saada jakaa ilosanomaa juuri juutalaisille.
Se on Jumalan sydämellä.
Tervetuloa takaisin. Toivottavasti rohkaistuitte.
Teille kuuluu kiitos kaikesta tästä työstä, jota teemme.
Jatkamme keskusteluamme anteeksiannosta.
Uusi testamentti, Mooseksen laki ja profeetat tekevät selväksi, -
että anteeksianto on se perusta, -
jolle uskomme rakentuu.
Todelliset Jumalan miehet ja naiset osaavat antaa anteeksi.
Kertomuksesi anteeksiannosta jäi vähän kesken.
Istuin odotushuoneessa, kun poikani teki kuolemaa.
Herra sanoi, että minun on annet- tava anteeksi iskun tekijälle.
Yhtäkkiä tunsin Jumalan rakkauden ylläni ja tiesin, -
että Jumala halusi antaa minulle rakkauden iskun tekijää kohtaan.
Ensin torjuin rakkauden, mutta sitten otin sen vastaan.
Jumala oli jo antanut rakkauden palestiinalaisia uskovia kohtaan.
Eikö olekin hienoa, kun Jumalan läsnäolo laskeutuu -
ja auttaa ymmärtämään, kuinka vastaamme Pyhän Hengen kutsuun?
Jotkut ovat hyvin itsekeskeisiä.
Silti meidän on tultava herkiksi mielessämme ja hengessämme.
Meidän on ikävöitävä Jumalaa.
Läheinen suhde Jumalaan on tärkein asia elämässämme.
Pyhä Henki siis tuli, ja sinä vastasit.
Hän antoi rakkautensa ja käski rukoilemaan Jackin puolesta.
Annoitko hänelle anteeksi?
Annoin anteeksi.
Jokainen perheenjäsen joutui kokemaan saman.
Kun Ami heräsi koomasta, hän kysyi ensimmäiseksi, -
olivatko ortodoksijuutalaiset iskun takana.
Kuinka pitkään hän oli koomassa? -Kahdeksan päivän ajan.
Ja kun hän heräsi? -Hän kysyi, olivatko ortodoksit iskun takana.
David sanoi hänelle, että puolus- tamme itseämme antamalla anteeksi.
Ami sai anteeksiannon.
Anteeksianto ei tarkoita sitä, että hyväksymme hänen tekonsa.
Anteeksianto tarkoitti sitä, että pystyimme laskemaan Jackin -
Herran käsiin.
Se toi meille vapauden.
Nämä ovat syvällisiä ajatuksia.
Puolustamme itseämme antamalla anteeksi.
Emme halunneet pysyä uhreina.
Jos emme olisi antaneet anteeksi, olisimme olleet esteenä -
Jumalan työlle Jackin sydämessä.
Anteeksianto toi parantumisen.
Rukousten avulla Ami parani niin nopeasti, -
etteivät lääkärit olleet uskoa silmiään.
Ami kävi läpi monia leikkauksia ja vaikean kuntoutuksen.
Hän oli palovammojen peitossa.
Hän sai ihosiirtoja ja uudet tärykalvot.
Hänen hermostonsa oli vaurioitunut pahoin, mutta hän alkoi parantua.
Hän parani myös sisäisesti, eikä hänelle jäänyt katkeruutta.
Kuinka sisarukset reagoivat?
Jumala puhutteli meitä jokaista.
Hän vakuutti meille, että Ami paranee.
Pystyimme rohkaisemaan Amia.
Milloin koitte, että pahin on takanapäin -
ja Ami on palannut takaisin elämään?
Sairaalasta päästyään hän palasi koulun penkille.
Vähitellen hän alkoi pelata koripalloa.
Joudumme aika ajoin tuomaan kipumme Herralle, -
mutta ainakin tiedämme, mihin sen voi taas jättää, -
kun se nousee esiin.
Inspiroiko tämä tapahtuma sen, että työnne laajeni arabien keskuuteen?
Milloin aloitte tehdä työtä palestiinalaisten keskuudessa?
Se alkoi jo alussa, vuonna 1990.
Rabbi tuli puhumaan kanssamme, ja ihmiset osoittivat mieltään.
Olen hammashoitaja.
Hammaslääkäri sanoi, ettei hän anna työtä lähetyssaarnaajille.
Koimme paljon vastoinkäymisiä.
Sanoin ystävälleni Doronille, että koska juutalaiset torjuvat minut, -
menen muiden kansojen luo.
Naapurini mielestä autoni muistutti Moosesta.
Autoa seurasi aina pilvi.
Ajoimme arabikylään jakamaan Raa- mattuja, ja meidät pahoinpideltiin.
Pakenimme henkemme edestä.
Väkijoukko ympäröi automme ja halusi, että tulemme ulos.
Piditkö sitä ilona?
Sanoin Herralle, että annan henkeni hänen käsiinsä.
Yksi miehistä sanoi minulle, että tulen kuolemaan sinä päivänä.
Jumalan armosta auto käynnistyi, ja pääsimme ajamaan pois.
Doron osasi suunnistaa pois eri kylien läpi.
Seuraavana päivänä kysyin Doronilta, -
pitäisikö mennä takaisin, ja hän piti sitä hyvänä ideana.
Seuraavana päivänä palasimme.
Muslimit kysyivät, miksi palasimme. Sanoin, että unohdin sanoa jotain.
He kutsuivat meidät teelle, kun kerran asiamme oli noin tärkeä.
Kävimme sinä päivänä joka talossa, ja muslimit alkoivat tulla uskoon.
Perustitte sinne seurakuntia ja raamattupiirejä.
Tapaamme entisiä muslimeja hedelmätarhoissa.
Sateella pidämme raamattutunnin autossani.
He rakastavat Israelia ja Jumalan työtä elämässään.
Jumala poisti meitä erottaneen muurin -
ja teki meistä yhtä.
Uskoon tulleet muslimit avasivat meille oven Arieliin.
Meillä on naapuri, jota kutsumme Israelin ääneksi.
Hän kertoi kaikille, että todistamme muslimeille.
Ihmiset tulivat kysymään, miksi autamme muslimeja emmekä heitä.
Eivätkö hekin ole ihmisiä?
Kun lähestyimme arabeja, -
Arielissa olevat ihmiset tulivat mustasukkaisiksi ja avautuivat.
Tämä on asia, johon kannattaa tarttua.
Evankeliumissa on voimaa.
Kun aloitamme pienistä asioista, -
Jumala näkee uskollisuutemme ja tuo eteemme tilaisuuksia.
Tilaisuus voi tulla kipeänkin kokemuksen kautta.
Minä olen kokenut sen.
Jokainen Jeesukseen keskittyvä Jumalan mies varmasti kokee, -
että vaikka kohtaamme ongelmia, Jumala näkee uskollisuutemme -
ja alkaa avata ovia.
Asioita alkaa tapahtua muslimien ja juutalaisten keskuudessa, -
ja uusi palvelutyö nousee uskollisuuden hedelmänä.
Meidän on oltava kestäviä koettelemusten aikana.
Halusit sanoa jotain vainoista.
Me luemme Raamattua eri tavalla kuin länsimaiden uskovat.
Länsimaissa luetaan Raamatusta, että on aika tanssia ja iloita.
Saarnaaja sanoo, että kaikella on aikansa.
Me taas luemme, että on aika itkeä ja hävitä.
On aika olla vainottu ja käydä sotaa.
Hyvien ja pahojen aikojen on kuljettava rinnakkain.
Israelissa oli kahdenlaisia torvia: hopeatorvia ja sofareita.
Hopeatorvilla julistettiin, että on aika juhlia -
ja ylistää Jumalaa.
Sofaria käytettiin sodassa.
4. Moos. 1. luvussa puhutaan israelilaisten sotakelpoisuudesta.
Meidän on oltava valmiita astumaan leirin ulkopuolelle, -
missä tulemme torjutuksi.
Jesajan luvussa 53 kerrotaan miehestä, jota halveksittiin.
Leirin ulkopuolelta kuitenkin löy- dämme anteeksiannon ja Jeesuksen.
Kuulitteko, mitä David sanoi?
Emme saa olla ihmisiä, jotka keskittyvät vain ylistämiseen, -
tanssimiseen, hyviin saarnoihin -
ja yhteisiin herkkuaterioihin.
Raamattu puhuu myös toisenlaisista ajoista.
Älkää unohtako vaikeuksia, koettelemuksia, -
tulvivia jokia ja tulta.
Kohdatkaa ne Herraa rakastaen.
Voimme yhdessä tehdä Herran nimeä tunnetuksi sekä juutalaisten -
että muslimien parissa.
Tulemme vielä puhumaan muslimeista.
Oli hienoa olla kanssanne.
Lähetän teille rakkaita terveisiä Tel Avivista, Israelista.
Kiitos teille, David ja Leah.
Teemme varmasti yhdessä lisää ohjelmia.
Rakastakaa toisianne.
Keksimme, miten voisimme yhdessä muuttaa Israelin kansan.
Kaikki eivät voi itse tulla tänne julistamaan ilosanomaa, -
mutta yhdessä voimme lähettää viisi tai kymmenen ihmistä.
Room. 10:13-15 "Sillä "jokainen, joka huutaa avuksi Herran nimeä, -
pelastuu". Mutta kuinka he huutavat avuksensa sitä, johon eivät usko?
Ja kuinka he voivat uskoa siihen, josta eivät ole kuulleet? Ja -
kuinka he voivat kuulla, ellei ole julistajaa? Ja kuinka kukaan -
voi julistaa, ellei ketään lähetetä?"
Voit lahjoittaa minkä summan tahansa.
Kun lähetät tänne julistajan, ja hän alkaa julistaa, -
israelilaiset kuulevat, uskovat ja pelastuvat.
Jos 120 ihmistä lahjoittaa 25 dollaria, julistaja pääsee matkaan.
Jos 30 ihmistä lahjoittaa 100 dollaria, julistaja pääsee matkaan.
Voitte lähettää ihmisiä Israeliin julistamaan evankeliumia.
Voiko Israelin kansa pelastua?
Uskomme, että Jumala haluaa joh- dattaa Israelin takaisin luokseen.
Siinä hän haluaa käyttää sinua.
Se voi näyttää mahdottomalta, -
mutta juuri siksi pyydämme teitä toimimaan yhdessä, -
jotta Israel löytäisi Jumalan.
Auta meitä julistamaan evankeliumia juutalaisille.
Room. 11:12 "Mutta jos heidän lankeemuksensa on maailmalle -
rikkaudeksi ja heidän vajautensa pakanoille rikkaudeksi, kuinka -
paljoa enemmän heidän täyteytensä!"
Room. 11:15 "Sillä jos heidän hylkäämisensä on maailmalle -
sovitukseksi, mitä heidän armoihin- ottamisensa on muuta kuin -
elämä kuolleista?"
Room. 11:25-26 "Sillä minä en tah- do, veljet - ettette olisi oman -
viisautenne varassa - pitää teitä tietämättöminä tästä -
salaisuudesta, että Israelia on osaksi kohdannut paatumus -
hamaan siihen asti, kunnes pakanain täysi luku on sisälle tullut, ja -
niin kaikki Israel on pelastuva..."
Suomennos: Hanna Tischer